97. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Ε/Φ1/25574/1182 της 1/24 Σεπτ.  1973 (ΦΕΚ Β΄ 1098) Περί καθορισμού όρων, προϋποθέσεων και διαδικασίας χορηγήσεως αδειών κυκλοφορίας φορτηγών αυτοκινήτων δημοσίας χρήσεως εις ασκούντας το επάγγελμα του καρραγωγέως. Έχοντες υπ’ όψει: 1.Τας διατάξεις: α)Των άρθρ. 7 παρ. 6 και 8 του Ν.Δ. 1060/71 «περί οργανώσεως των δια φορτηγών αυτοκινήτων δημοσίας χρήσεως διενεργουμένων εμπορευματικών μεταφορών». β)Του Ν.Δ. 4/14-8-23. γ)Του Ν.Δ. 531/70 «περί αντικαταστάσεως ζωηλάτων οχημάτων πόλεων δια φορτηγών αυτοκινήτων δημοσίας χρήσεως», ως τούτο ετροποποιήθη δια του Ν.Δ. 1358/73 ομοίου. δ)Της υπ’ αριθ. Ε/126560/4455/70 κανονιστικής αποφάσεως. 2.Τας υπ’ αριθ. 122663/3991/70 και Ε/Φ11/ 8298/372/73 εγκυκλίους δι’ ων παρεσχέθησαν οδηγίαι δια την εφαρμογήν των Ν.Δ. 531/70 και 1358/73, αποφασίζομεν: Καθορίζομεν ως κατωτέρω τους όρους, τας προϋποθέσεις και την διαδικασίαν χορηγήσεως αδειών κυκλοφορίας φορτηγών αυτοκινήτων, κοινού φόρτου, ως δημοσίας χρήσεως, εις ασκούντας το επάγγελμα του καρραγωγέως. 1.Όροι-Προϋποθέσεις: Άδεια κυκλοφορίας φορτηγού αυτοκινήτου, κοινού φόρτου, ως δημοσίας χρήσεως, χορηγείται εις τους ασκούντας το επάγγελμα του καρραγωγέως εις πόλεις άνω των 20.000 κατοίκων, ένθα έχει ή θέλει καθορισθή συμφώνως προς τας διατάξεις του άρθρ. 1 του Ν.Δ. 531/70, ως τούτο αντικατεστάθη δια του Ν.Δ. 1358/73, περιμετρική ζώνη, εντός της οποίας απαγορεύεται η περαιτέρω κυκλοφορία ζωηλάτων οχημάτων, δι’ εν μόνον αυτοκίνητον συνολικού μικτού βάρους μέχρι 4.000 χιλιογράμμων, τη καταβολή της υπό των διατάξεων του άρθρ. 8 του Ν.Δ. 1060/71 οριζομένης εφ’ άπαξ υπέρ του Δημοσίου εισφοράς και εφ’ όσον ούτοι συγκεντρούν τας ακολούθους προϋποθέσεις: α)Είναι κάτοχοι ζωηλάτου οχήματος ασκούντες αποκλειστικώς το επάγγελμα του καρραγωγέως δια της εκτελέσεως μεταφορών πραγμάτων επί κομίστρω εντός πόλεως άνω των 20.000 κατοίκων μέχρι της χρονολογίας εκδόσεως, υπό του οικείου Νομάρχου, της αποφάσεως περί καθορισμού περιμετρικής ζώνης εν τη πόλει ταύτη, συμφώνως προς τας διατάξεις του άρθρ. 1 του Ν.Δ. 531/70, ως τούτο αντικατεστάθη δια του Ν.Δ. 1358/73 ομοίου. β)Έχουν αποσύρει οριστικώς εκ της κυκλοφορίας τα ζωήλατα οχήματά των, κατ’ εφαρμογήν της περί ης η προηγουμένη υποπαράγραφος αποφάσεως. γ)Είναι κάτοχοι αδείας ηνιοχείας ή αδείας κυκλοφορίας ζωηλάτου οχήματος εκδοθείσης προ της δημοσιεύσεως του Ν.Δ. 531/70 και ισχυούσης δια την άσκησιν του επαγγέλματος του καρραγωγέως εντός της πόλεως ένθα έχει καθορισθή περιμετρική, υπό του οικείου Νομάρχου, ζώνη. δ)Δεν έχουν καταδικασθή οποτεδήποτε εις οιανδήποτε ποινήν, μετ’ αναστολής ή μη, επί λιποταξία ή ανυποταξία εν πολέμω ή εν επιστρατεύσει (μερική ή γενική). 2.Δικαιολογητικά: α)Οι αιτούντες την χορήγησιν αδείας κυκλοφορίας φορτηγού αυτοκινήτου δημοσίας χρήσεως, κατ’ εφαρμογήν της παρούσης αποφάσεως, δέον όπως υποβάλουν μετά της αιτήσεώς των, τα κάτωθι δικαιολογητικά: 1)Βεβαίωσιν της οικείας Αστυνομικής Αρχής περιλαμβάνουσαν τα περί ων αι υποπαρ. α΄, β΄ και γ΄ της προηγουμένης παραγράφου στοιχεία. 2)Την κατεχομένην υπ’ αυτών άδειαν ηνιοχείας και εφ’ όσον ούτοι δεν είναι εφωδιασμένοι δια τοιαύτης την άδειαν κυκλοφορίας του ζωηλάτου οχήματός των, αίτινες ακυρωθήσονται. 3)Υπεύθυνον κατά το Ν.Δ. 105/69 δήλωσιν δι’ ης να δηλούν, εάν έχουν καταδικασθή ή ου επί λιποταξία ή ανυποταξία κατά ειδικώτερον οριζόμενα εν τη παρ. δ΄ της προηγουμένης παραγράφου. 3.Διαδικασία: α)Η κατά την προηγουμένην παράγραφον αίτησις μετά των ως άνω δικαιολογητικών υποβάλλεται υπό των αιτούντων εις την Υπηρεσίαν Συγκοινωνιών του Νομού εις πόλιν του οποίου ήσκουν ούτοι το επάγγελμα του καρραγωγέως. β)Επί της αδείας του κατά τας διατάξεις της παρούσης αποφάσεως, τιθεμένου εις κυκλοφορίαν αυτοκινήτου δέον όπως αναγράφηται: 1)Η έδρα του οχήματος. Αύτη είναι η πόλις εις την περιοχήν της οποίας εκυκλοφόρει το ζωήλατον όχημα. 2)Η περιφέρεια κυκλοφορίας αυτού. Αύτη θα είναι ο Νομός εις ον περιλαμβάνεται η έδρα του οχήματος, εκτός της οποίας (περιφερείας) απαγορεύεται να κυκλοφορή τούτο. (Αντί για τη σελ. 242,839(α) Σελ. 242,839(β) Τεύχος -Σελ.  Φορτηγά αυτοκίνητα 21.Ε.δ.97 2)Ότι απαγορεύεται η μεταφορά της έδρας του ως και η καθ’ οιονδήποτε τρόπον μετατροπή του εις άλλης κατηγορίας όχημα. 4)Ότι αύτη είναι προσωπική και αμεταβίβαστος, εξαιρέσει των περιπτώσεων περί ων η υποπαρ. β΄ της παρ. 5 της παρούσης. 4.Αντικατάστασις αυτοκινήτων: α)Η αντικατάστασις των τεθέντων, βάσει της  υπ’ αριθ. Ε/126560/4455/70 αποφάσεως, ως και των τεθησομένων εις κυκλοφορίαν, βάσει της παρούσης, φορτηγών αυτοκινήτων δημοσίας χρήσεως επιτρέπεται δι’ αυτοκινήτων επίσης κοινού φόρτου, συνολικού μικτού βάρους μέχρι, το πολύ, 4.000 χιλιογράμμων. β)Οι υφιστάμενοι δια τα αντικαθιστώμενα αυτοκίνητα περιορισμοί και απαγορεύσεις ισχύουν και δια τα νέα τοιαύτα. 5.Τελικαί Διατάξεις: α)Οι εκ παραχωρήσεως, βάσει των Ν.Δ. 531/70 και 1358/73, γενόμενοι κάτοχοι φορτηγών αυτοκινήτων δημοσίας χρήσεως δεν δύνανται να τύχουν ετέρας παραχωρήσεως δικαιώματος κυκλοφορίας αυτοκινήτου δημοσίας χρήσεως οιασδήποτε κατηγορίας ή να αποκτήσουν εξ οιασδήποτε αιτίας τοιούτον όχημα, εξαιρέσει της περιπτώσεως μεταβιβάσεως αυτοίς αυτοκινήτου δημοσίας χρήσεως κατ’ εφαρμογήν του άρθρ. 1 του Ν.Δ. 1061/71. β)Η μεταβίβασις αυτοκινήτου, τεθέντος εις κυκλοφορίαν επί τη βάσει των Ν.Δ. 531/70 και 1358/73, λόγω θανάτου του κατόχου αυτού, επιτρέπεται μόνον εις τα, περί ων αι διατάξεις της παρ. 1 του άρθρ. 1 του Ν.Δ. 1061/71 πρόσωπα. Η υπό των προσώπων τούτων περαιτέρω μεταβίβασις, δια πράξεως εν ζωή, του περιελθόντος αυτοίς, κατά τ’ ανωτέρω, αυτοκινήτου μετά του δικαιώματος κυκλοφορίας του, απαγορεύεται, εξαιρέσει της περιπτώσεως μεταβιβάσεως των μεριδίων αυτών μεταξύ των. γ)Αι παρά ταις Νομαρχίαις Υπηρεσίαι Συγκοινωνιών δέον όπως γνωστοποιούν εις το οικείον Υποκατάστημα του Τ.Σ.Α. τα στοιχεία των προσώπων, εις α χορηγούνται άδειαι κυκλοφορίας φορτηγών αυτοκινήτων δημοσίας χρήσεως, κατ’ εφαρμογήν των διατάξεων της παρούσης. δ)Οι, συνεπεία κατοχής φορτηγού αυτοκινήτου δημοσίας χρήσεως, κυκλοφορούντος βάσει των Ν.Δ. 531/70 και 1358/73, ασφαλιζόμενοι εις το Τ.Σ.Α., δεν αποκτούν την ιδιότητα του επαγγέλματίου αυτοκινητιστού. Σελ. 242,840(β) Τεύχος -Σελ.  ε)Οι αρχικοί κάτοχοι των ως άνω φορτηγών αυτοκινήτων καθ’ όλην την διάρκειαν της υπ’ αυτών κατοχής τούτων δεν επιτρέπεται, επί ποινή αυτοδικαίας ανακλήσεως της αδείας κυκλοφορίας αυτών, να ασκήσουν έτερον επάγγελμα ή επιχείρησιν. Υπό των προσώπων τούτων δέον, εις περίπτωσιν αντικαταστήσεως των αυτοκινήτων των, όπως υποβάληται υπεύθυνος δήλωσις, κατά το Ν.Δ. 105/69, περί μη ασκήσεως ετέρου επαγγέλματος. ς)Άπαντα τα, κατ’ εφαρμογήν των διατάξεων των Ν.Δ. 531/70 και 1358/73 κυκλοφορούντα φορτηγά αυτοκίνητα δημοσίας χρήσεως, μετά την παρέλευσιν της δια της παρ. 2 του άρθρ. 5 του Ν.Δ. 1060/71 οριζομένης προθεσμίας, επιτρέπεται να διενεργούν μεταφοράς εντός της διανομαρχιακής περιοχής, εις ην περιλαμβάνεται η έδρα αυτών. Οι κάτοχοι των αυτοκινήτων της κατηγορίας ταύτης δέον όπως εφοδιασθούν, εντός της οριζομένης υπό των διατάξεων της παρ. 9 του άρθρ. 7 του Ν.Δ. 1060/71 προθεσμίας, δια νέων αδειών κυκλοφορίας προς εκτέλεσιν διανομαρχιακών μεταφορών. 21.Ε.δ.97 Φορτηγά αυτοκίνητα ζ)Οι παραβάται των διατάξεων του Ν.Δ. 531/70, ως αύται ετροποποιήθησαν δια του 1358/73 ομοίου, ως και της παρούσης αποφάσεως εξαιρέσει των της υποπαρ. Ε, τιμωρούνται κατά τα οριζόμενα υπό του Β.Δ/τος της 16/22 Φεβρ. 1940. η)Καταργούνται: 1)Η υπ’ αριθ. Ε-126560/4455/70 (ΦΕΚ 565/Β/70) κανονιστική απόφασις. 2)Η παρ. 3 της υπ’ αριθ. Ε/12334/6219/8-1-71 εγκυκλίου ημών. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. Δια της υπ’ αριθ. Ε/Φ1/30040/2482 της 20 Οκτ./8 Νοεμ. 1975 (ΦΕΚ Β΄ 1296) αποφ. Υπ. Μεταφ. και Επικοινωνιών, ετροποποιήθη η ανωτέρω απόφασις και ωρίσθη, ότι οι κατά τας διατάξεις ταύτης δικαιούμενοι αδείας καρραγωγείς, δύνανται να θέτουν εις κυκλοφορίαν φορτηγόν αυτοκίνητον δημοσίας χρήσεως μεταφοράς σφαγίων, εφ’ όσον το ζωήλατον όχημά των εχρησιμοποιείτο εις τας ως άνω μεταφοράς, τούτου βεβαιουμένου παρά της οικείας Αστυνομικής Αρχής. «6.Τα ΦΔΧ αυτοκίνητα, των οποίων το δικαίωμα χορηγήθηκε με βάση τις διατάξεις του Ν.Δ.531/70, δύνανται να μετατραπούν σε ΦΔΧ αυτοκίνητα ψυγεία. Οι ισχύοντες περιορισμοί ως προς το μικτό βάρος, την έδρα και την περιοχή κυκλοφορίας εξακολουθούν να ισχύουν». Η παρ.6 προστέθηκε με την αριθ.Β2/27048/3363/25 Απρ.-23 Μαΐου 2000 (ΦΕΚ Β΄657) απόφ. Υπ. Μεταφ. και Επικοιν. (Μετά τη σελ.242,840(β) Σελ. 242,8401 Τεύχος-Σελ. Φορτηγά αυτοκίνητα 21.Ε.δ.97 21.Ε.δ.97 Φορτηγά αυτοκίνητα 98. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Ε/27007/1232 της 13/26 Σεπτ.  1973 (ΦΕΚ Β΄ 1109) (Διόρθ. Ημαρτ. εν ΦΕΚ Β΄ 1246 της 17 Οκτ.  1973) Περί καταργήσεως διατάξεως κανονιστικής αποφάσεως υπ’ αριθ. Ε/118000/3370/70 του Υπουργού Ναυτιλίας, Μεταφορών και Επικοινωνιών. Έχοντες υπ’ όψει: 1.Τας διατάξεις του εδαφ. (1) υποπαρ. β΄ παρ. 3 του κεφ. Γ΄, ως και τας τοιαύτας της παρ. 3 του κεφ. ΙΒ΄ της υπ’ αριθ. Ε/118000/3370/70 κανονιστικής αποφάσεως (ΦΕΚ 381/70 τεύχ. Β΄), καθ’ ας, τα τιθέμενα εις κυκλοφορίαν, εις αντικατάστασιν ετέρων φορτηγών αυτοκινήτων δημοσίας χρήσεως ψυγείων ή μη, οχήματα ψυγεία, εφ’ όσον προορίζονται δια την εκτέλεσιν διεθνών μεταφορών, δέον να είναι καινουργή. 2.Τας διατάξεις της υποπαρ. δ΄ της παρ. 4 του κεφ. Γ΄ της αυτής ως άνω αποφάσεως, τας αναφερομένας εις την αντικατάστασιν ρυμουλκουμένου ή επικαθημένου οχήματος ψυγείου αυτοκινήτου δημοσίας χρήσεως. 3.Τας διατάξεις της παρ. 9 του κεφ. ΙΒ΄ της ρηθείσης κανονιστικής αποφάσεως, περί του χρόνου αντικαταστάσεως των αποχαρακτηριζομένων φορτηγών αυτοκινήτων δημοσίας χρήσεως. 4.Ότι η διατήρησις της περί ης η προηγουμένη παράγραφος διατάξεως, δεν εξυπηρετεί ουσιαστικόν τινα σκοπόν, αποφασίζομεν: Καταργούμεν: 1.(Καταργήθηκε από την Φ.274/38521/2020/22 Ιαν.-1 Μαρτ. 1980 (ΦΕΚ Β΄ 211) απόφ. Υπ. Συγκοινωνιών. Με την ίδια απόφαση ορίζεται ότι: «Η αντικατάστασις αυτοκινήτων ψυγείων διεθνών μεταφορών, δια μεταχειρισμένων τοιούτων, είναι ελευθέρα, άνευ περιορισμού, δια την κατηγορίαν ταύτην των αυτοκινήτων, ως προς τον χρόνον κατασκευής των»). 2.Τας διατάξεις της υποπαρ. δ΄ της παρ. 4 του κεφ. Γ΄ της αυτής ως άνω αποφάσεως και επιτρέπομεν την αντικατάστασιν ρυμουλκουμένου ή επικαθημένου οχήματος ψυγείου διεθνών μεταφορών δι’ ετέρου μεταχειρισμένου. 3.Τας διατάξεις της παρ. 9 του κεφ. ΙΒ΄ της ιδίας ως άνω αποφάσεως. Εφεξής, η αντικατάστασις των αποχαρακτηριζομένων φορτηγών αυτοκινήτων δημοσίας χρήσεως, πάσης κατηγορίας, επιτρέπεται οποτεδήποτε. Τα τυχόν αχρηστευθέντα ή αποχαρακτηρισθέντα, από της ενάρξεως της ισχύος της υπ’ αριθ. Ε/118000/3370/70 κανονιστικής αποφάσεως, μέχρι της ενάρξεως της ισχύος της παρούσης, φορτηγά αυτοκίνητα δημοσίας χρήσεως πάσης κατηγορίας,  το δικαίωμα κυκλοφορίας των οποίων θεωρείται απολεσθέν, λόγω μη αντικαταστάσεώς των εντός της υπό της καταργηθείσης διατάξεως οριζομένης προθεσμίας, επιτρέπεται επίσης, όπως αντικατασταθούν κατά τα κεκανονισμένα οποτεδήποτε Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 99. ΑΠΟΦΑΣΙΣ ΥΠΟΥΡΓΩΝ ΔΙΚΑΙΟΣΥΝΗΣ ΚΑΙ ΝΑΥΤΙΛΙΑΣ, ΜΕΤΑΦΟΡΩΝ ΚΑΙ  ΕΠΙΚΟΙΝΩΝΙΩΝ Αριθ. 94075 οίκ. της 27/29 Σεπτ. 1973 (ΦΕΚ Β΄ 1137) Περί Βιβλίου ενεχυριάσεως αυτοκινήτων. Έχοντες υπ’ όψει: α)Τας διατάξεις του άρθρ. 9 του Ν.Δ. 1060/1971 «περί οργανώσεως των δια φορτηγών αυτοκινήτων δημοσίας χρήσεως διενεργουμένων εμπορευματικών μεταφορών» και β)Τας διατάξεις των άρθρ. 1209 έως 1256 του Αστικού Κώδικος, αποφασίζομεν: 1.Την, εις τα Υποθηκοφυλακεία τα εδρεύοντα εις την έδραν Νομών, τήρησιν Βιβλίου υπό τον τίτλον «Βιβλίον ενεχυριάσεως Αυτοκινήτων», εις το οποίον θα καταχωρίζωνται, εν περιλήψει, συμβάσεις περί συστάσεως ενεχύρου, εν τη εννοία του άρθρ. 9 παρ. 2 του Ν.Δ. 1060/1971, επί αυτοκινήτων, προς ασφάλειαν απαιτήσεως των κατά το άρθρον τούτο χορηγουμένων δανείων εις μεταφορικάς επιχειρήσεις, κατά τα κατωτέρω ειδικώτερον οριζόμενα: α.Το Βιβλίον ενεχυριάσεως Αυτοκινήτων θα έχη διαστάσεις 0,27Χ0,35, θα φέρη φύλλα 200, έντυπα, εκάστη σελίς των οποίων θα διαχωρίζηται εις τρεις στήλας, ως ακολούθως: Στήλην Α΄, πλάτους 0,15 υπό τον τίτλον «Αντικείμενον ενεχύρου», εις την οποίαν καταχωρίζεται η περιγραφή του εις ενέχυρον προσφερομένου αυτοκινήτου. Η περιγραφή αύτη δέον να περιλαμβάνη τα ακόλουθα στοιχεία: 1)Το είδος του αυτοκινήτου, 2)το εργοστάσιον κατασκευής, 3)τον αριθμόν κυκλοφορίας, 4)το απόβαρον και ωφέλιμον φορτίον του αυτοκινήτου, 5)το ονοματεπώνυμον και διεύθυνσιν κατοικίας του κυρίου του αυτοκινήτου, 6)το ονοματεπώνυμον και διεύθυνσιν κατοικίας του πιστοδοτουμένου αυτοκινητιστού, 7)τα στοιχεία του παρέχοντος το δάνειον πιστωτικού οργανισμού, 8)τα στοιχεία της δανειστικής συμβάσεως, 9)το ποσόν της ασφαλιζομένης απαιτήσεως, 10)το συμπεφωνημένον επιτόκιον, 11)την χρονολογίαν και τον τρόπον εξοφλήσεως της απαιτήσεως. Στήλην Β΄, πλάτους 0,3, υπό τον τίτλον «Ποσόν της πιστώσεως» εις ην δέον να αναγράφηται, ολογράφως και αριθμητικώς, το ποσόν της πιστώσεως προς εξασφάλισιν της οποίας παραχωρείται το ενέχυρον. (Αντί για τη σελ. 242,841) Σελ. 242,841(α) Τεύχος 757-Σελ. 51 Φορτηγά αυτοκίνητα 21.Ε.δ.98-99 Στήλην Γ΄, πλάτους 0,9, υπό τον τίτλον «Εξαλείψεις και λοιπαί μεταβολαί», εις ην δέον να καταχωρίζηται η εξάλειψις της περί του ενεχύρου εγγραφής, ο τυχόν περιορισμός τούτου, ως και πάσα ετέρα μεταβολή εις την σχέσιν του ενεχύρου. β.Δια την καταχώρησιν εγγραφής του ενεχύρου εις το βιβλίον τούτο θα υποβάλλωνται εις τον Υποθηκοφύλακα: 1)αίτησις του δανειστού, 2)αντίγραφον της περί συστάσεως του ενεχύρου συμβάσεως, εάν η σύμβασις αύτη δεν ενσωματούται εις το δανειστικόν έγγραφον, άλλως δέον να προσάγηται εις τον Υποθηκοφύλακα συμβολαιογραφικόν περί ταύτης έγγραφον ή έγγραφον ιδιωτικόν, φέρον βεβαίαν χρονολογίαν, 3)περίληψις, εις διπλούν, του περί συστάσεως του ενεχύρου εγγράφου, περιλαμβάνουσα τα κατά το προηγούμενον εδάφ. α΄ εις την στήλην Α΄ του Βιβλίου καταχωριζόμενα στοιχεία. γ.Δια την εξάλειψιν της περί του ενεχύρου εγγραφής, τον περιορισμόν τούτου ή άλλην μεταβολήν εις την σχέσιν του ενεχύρου θα προσκομίζηται εις τον Υποθηκοφύλακα κεκυρωμένον αντίγραφόν του δι’ ου βεβαιούνται αι αντίστοιχοι πράξεις ή μεταβολαί εγγράφου, όπερ δέον να είναι συμβολαιογραφικόν ή έγγραφον ιδιωτικόν φέρον βεβαίαν χρονολογίαν ή δικαστική απόφασις (περί εξοφλήσεως ή ανυπαρξίας του χρέους). Αι εις έκαστον βιβλίον αναγόμεναι περιλήψεις, εις εκάστην των οποίων προσαρτώνται και τα αντίστοιχα δικαιολογητικά εγγραφής του ενεχύρου έγγραφα, φυλάσσονται εις ιδιαίτερον φάκελλον, κατ’ αύξοντα αριθμόν, σημειούμενον επ’ αυτών. δ.Δια την γενομένην καταχώρισιν της περί συστάσεως ενεχύρου πράξεως χορηγείται υπό του Υποθηκοφύλακος εις τον ενδιαφερόμενον το εν αντίγραφον περιλήψεως εκ των υποβαλλομένων εις διπλούν, φέρον την ακόλουθον βεβαίωσιν του Υποθηκοφύλακος: «Ενεγράφη σήμερον εις το παρ’ ημίν, υπ’ αριθ. ….. Βιβλίον Ενεχυριάσεως Αυτοκινήτων και υπ’ αύξ. αριθμόν ….. ενέχυρον επί του εν τη παρούση περιλήψει αναφερομένου αυτοκινήτου. Εν …. τη ………. Ο ΥΠΟΘΗΚΟΦΥΛΑΞ». ε.Δια την εξάλειψιν της περί του ενεχύρου εγγραφής, τον περιορισμόν του ενεχύρου, ως και δια πάσαν μεταβολήν της περί του ενεχύρου σχέσεως, χορηγείται αντίστοιχον πιστοποιητικόν υπό του Υποθηκοφύλακος. Σελ. 242,842(α) Τεύχος 757-Σελ. 52 2.Την εν εκάστω των κατά την παρ. 1 Υποθηκοφυλακείων τήρησιν, παραλλήλως προς το «Βιβλίον Ενεχυριάσεως Αυτοκινήτων», ιδίου αλφαβητικού ευρετηρίου, εις ο θ’ αναγράφηται το όνομα του κυρίου του ενεχυριασθέντος αυτοκινήτου, μετά παραπομπής εις το οικείον βιβλίον και αριθμόν, εις ο εγένετο η καταχώρησις. 3.Περί της καταθέσεως αιτήσεως προς καταχώρισιν συμβάσεως ενεχύρου, ως και περί περιορισμού ενεχύρου, εξαλείψεως γενομένης εγγραφής, ως και περί πάσης αφορώσης εις την σχέσιν του ενεχύρου μεταβολής τηρείται υπό του Υποθηκοφύλακος ειδικόν βιβλίον Εισαγωγής. 4.Ορίζομεν όπως: α.Πάσα, συμφώνως προς τας διατάξεις της παρούσης, πράξις του Υποθηκοφύλακος, φέρη την αντίστοιχον ημερομηνίαν, την υπογραφήν του Υποθυκοφύλακος και την σφραγίδα του Υποθηκοφυλακείου. β.Το Βιβλίον Ενεχυριάσεως Αυτοκινήτων φέρη εις έκαστον φύλλον και εν τέλει αυτού θεώρησιν υπό του κατά τόπον αρμοδίου Προέδρου Πρωτοδικών. 5.Ορίζομεν αρμόδιον, κατά τόπον, Υποθηκοφύλακα επί των περί ων η παρούσα απόφασις πράξεων, τον έχοντα την έδραν αυτού εν τη έδρα της Νομαρχίας παρ’ η έχει απογραφή και έχει λάβει άδειαν κυκλοφορίας το εφ’ ου το ενέχυρον αυτοκίνητον. Η ισχύς της παρούσης άρχεται από 1ης Ιαν. 1974. 21.Ε.δ.99 Φορτηγά αυτοκίνητα 